11/07/2018 | Administración LocalMunicipal
Fene
Secretaría
Bases para a contratación de persoal laboral temporal dentro do Plan de integración laboral da Deputación Provincial da Coruña, anualidade 2018

Asunto: Bases para a contratación de persoal laboral temporal dentro do Plan de integración laboral da Deputación Provincial da Coruña, anualidade 2018 Por Resolución da alcaldía núm.804/2018, do 05.07.2018, adoptouse o seguinte acordo: (…) PRIMEIRO.- Aprobar as bases reguladoras da convocatoria de selección nos termos seguintes: O obxecto da presente convocatoria é a selección de persoal laboral temporal, 6 peóns e 1 oficial albanel, para a realización de obras e servizos mínimos municipais, segundo o establecido nas Bases do Programa de Integración Laboral mediante execución de obras e servizos mínimos municipais dos concellos da provincia de menos de 20.000 habitantes (BOP núm 41 do 28/02/2018). As contratacións serán a 74% da xornada completa e cunha duración de 4 meses, realizándose na modalidade de duración determinada previstas nos apartados a) e b) do artigo 15 do Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores. As retribucións do persoal obxecto da contratación son as que lle corresponden de conformidade co convenio colectivo de aplicación. As retribucións brutas mensuais dos peóns ascenden a 1.304,78 € (1.118,38 € mais 186,40 € de p. p. extra) e as retribucións brutas mensuais do oficial albanel ascenden a 1.333,90 € (1.143,34 € mais 190,56 € de p. p. extra). A publicidade da convocatoria farase mediante anuncio no Boletín Oficial da Provincia da Coruña, así como na web municipal www.fenecidadan. gal e no taboleiro de edictos do Concello de Fene. Todos os anuncios sucesivos faránse na páxina web e no taboleiro do Concello de Fene. a) Ter a nacionalidade española, sen prexuízo do disposto no art.57 do TRLEBEP. b) Posuír a capacidade funcional para o desempeño das tarefas. c) Ter cumprido dezaseis anos e non exceder, de ser o caso da idade máxima de xubilación forzosa, coas particularidades que se establecen na base seguinte. d) Non ter sido separado ou despedido mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que se fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Os traballadores e traballadoras que se contraten deberán ser persoas desempregadas inscritas no Servizo Público de Emprego como demandantes non ocupados e dispoñibles para o emprego. Todos os requisitos anteriores deberán terse no momento de finalizar o prazo de presentación de solicitudes e mantelos ata o momento da formalización dos contratos. Dado que se trata dun plan de integración laboral, os/as destinarios/as e posibles aspirantes deberán estar incluidos/as en algunha das situacións de exclusión laboral seguintes: a) Mulleres, ao ter un diferencial de índice de paro rexistrado sensiblemente superior ao dos homes. b) Maiores de 45 anos. c) Parados de longa duración. Aos efectos deste programa, terán esta consideración aquelas persoas que leven un mínimo de dous anos como demandantes de emprego. d) Persoas con discapacidade: aquelas persoas que teñan recoñecida, pola administración competente, unha discapacidade nun grao igual ou superior ao 33 %. A acreditación da discapacidade será comprobada no proceso de selección das persoas a contratar. e) Persoas en situación de drogodependencia. f) Persoas que vivan nun fogar onde ninguén teña emprego. g) Persoas con fogar monoparental. h) Persoas con problemas para atopar emprego polo idioma ou cuestións socioculturais. i) Persoas vítimas de violencia de xénero. j) Persoas sen fogar. No prazo de dez (10) días hábiles, contados a partir do día seguinte ao da publicación do anuncio da convocatoria no Boletín Oficial da Provincia da Coruña, os/as aspirantes deberán presentar a súa solicitude, segundo o modelo do ANEXO I destas bases, no Rexistro Xeral do Concello ou por calquera das formas previstas no artigo 16.4 da Lei 39/2015, do procedemento administrativo común das Administracións Públicas (neste caso, os/as aspirantes deberán comunícalo mediante telegrama ou telefax durante o mesmo prazo que o de presentación de instancias) xunto coa seguinte documentación: - Copia do D. I. ou equivalente - Documentación acreditativa da experiencia laboral, onde apareza claramente reflexada a data de inicio e remate da contratación, así como a categoría profesional (informe da vida laboral e copia dos contratos de traballo). - Documentación acreditativa, dos correspondentes títulos ou diplomas que se acheguen da formación. - De ser o caso, copia do CELGA 1 ou equivalente, co que quedarán exentos do exame de galego. - Xustificación documental na que quede debidamente acreditado estar incluido/a nalgún dos apartados da base 3ª de requisitos dos aspirantes.   Para persoas con discapacidade fotocopia do certificado de minusvalía, debidamente actualizado, expedido polo órgano competente.   Para persoas en situación de drogodependencia, con problemas para atopar emprego polo idioma ou cuestións socioculturais, con fogar: no que ninguén teña emprego, monoparental ou sen fogar, vítimas de violencia de xénero, é preciso un informe dos servizos sociais municipais.   Parados de longa duración (mínimo 2 anos como demandantes de emprego), é preciso un informe de vida laboral actualizado. Finalizado o prazo de presentación de solicitudes, a Alcaldía ditará Resolución aprobando a lista provisional de admitidos/as e excluídos/as, indicando neste caso as causas que deron lugar a exclusión, que se fará pública no taboleiros de anuncios e páxina web do Concello, concedéndose un prazo de 5 días naturais, dende a publicación da lista, para presentar reclamacións ou subsanacións de erros. As reclamacións, se as houbera, serán resoltas na resolución pola que se aprobe a lista definitiva, na que figurará a designacion do Tribunal e que se publicará do mesmo modo que a provisional. Os anuncios de cualificación do concurso, da celebración dos exercizos e o resultado do proceso selectivo faráse pública mediante a publicacion da correspondente acta/anuncio do tribunal no taboleiro de edictos e na páxina web do Concello 6.1. PARA PEÓNS (6) O proceso de selección desenvolverase nas seguintes fases FASE DE CONCURSO (máximo 8 puntos) Consistirá na valoración dos méritos alegados según o seguinte baremo: A. EXPERIENCIA PROFESIONAL (máximo 4 puntos) Por acreditar experiencia laboral na administración pública ou empresa privada, realizando tarefas directamente relacionadas co posto de traballo ao que se opta: 0,004 puntos/día traballado ata un máximo de 4 puntos. En caso de acreditación de períodos de traballo por meses, estes computaranse como de 30 días cada mes. B. FORMACIÓN (máximo 3 puntos) 1. Por acreditar ter realizado un curso de prevención de riscos laborais (50 ou máis horas): 1 punto.2. Por ter rematado favorablemente programas de capacitación, formación e integración laboral organizados ou financiados polas administracións públicas: 1 punto.3. Por acreditar ter realizado cursos de formación relacionados co posto ofertado, realizados por calquera organismo oficialmente homologado, sempre que tiveran unha duración mínima de 20 horas lectivas, valoraranse como segue: Cursos de 20 a 99 horas: 0,20 puntos por curso. Cursos de 100 a 199 horas: 0,50 puntos por curso. Cursos de 200 ou máis horas: 1 punto por curso. Non se valorarán os cursos que non especifiquen o número de horas. A asistencia a xornadas e simposios non será obxecto de puntuación. Puntuación máxima:1 punto. C. CARNÉS Estar en posesión do carné de conducir tipo B: 1 punto. FASE DE OPOSICIÓN (máximo 12 puntos) D. PROBA TEÓRICA (máximo 5 puntos) Consistirá en contestar un cuestionario de 5 preguntas propostas polo tribunal referentes ao coñecemento das tarefas relacionadas co posto de traballo, das ferramentas a utilizar no desenvolvemento das tarefas, do Concello de Fene, os seus servizos e infraestruturas. Valorarase de 0 a 5 puntos. E. PROBA PRÁCTICA (máximo 7 puntos) Realizarase una proba práctica a determinar polo tribunal, para avaliar as aptitudes de cada un dos aspirantes, consistentes na realización de traballos sinxelos, recoñecemento de ferramentas ou produtos. Valorarase ata un máximo de 7 puntos. F. PROBA DE GALEGO En aplicación do previsto no artigo 35 do Texto Refundido da Lei da función pública de Galicia respecto da acreditación do galego, aquelas persoas que non acrediten coñecementos básicos en lingua galega (CELGA 1 ou equivalente) terán unha proba oral de galego, que será cualificada como apto ou non apto. Aqueles aspirantes que se encontren imposibilitados para realizar a proba oral, a realizarán por escrito. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos, agás renuncia expresa, entre a celebración deles, ou na xornada seguinte, deixando transcorrer un prazo mínimo de 12 horas.6.2. PARA OFICIAIS ALBANEIS (1) O proceso de selección desenvolverase nas seguintes fases FASE DE CONCURSO (máximo 8 puntos) Consistirá na valoración dos méritos alegados según o seguinte baremo: A. EXPERIENCIA PROFESIONAL (máximo 4 puntos) Por acreditar experiencia laboral na administración pública ou empresa privada, realizando tarefas directamente relacionadas co posto de traballo ao que se opta: 0,004 puntos/día traballado ata un máximo de 4 puntos. En caso de acreditación de períodos de traballo por meses, estes computaranse como de 30 días cada mes. B. FORMACIÓN (máximo 3 puntos) 1. Por acreditar ter realizado un curso de prevención de riscos laborais (50 ou máis horas): 1 punto.2. Por ter rematado favorablemente programas de capacitación, formación e integración laboral organizados ou financiados polas administracións públicas: 1 punto.3. Por acreditar ter realizado cursos de formación relacionados co posto ofertado, realizados por calquera organismo oficialmente homologado, sempre que tiveran unha duración mínima de 20 horas lectivas, valoraranse como segue: Cursos de 20 a 99 horas: 0,20 puntos por curso. Cursos de 100 a 199 horas: 0,50 puntos por curso. Cursos de 200 ou máis horas: 1 punto por curso. Non se valorarán os cursos que non especifiquen o número de horas. A asistencia a xornadas e simposios non será obxecto de puntuación. Puntuación máxima:1 punto. C. CARNÉS Estar en posesión do carné de conducir tipo B: 1 punto. FASE DE OPOSICIÓN (máximo 12 puntos) D. PROBA TEÓRICA (máximo 5 puntos) Consistirá en contestar un cuestionario de 5 preguntas propostas polo tribunal referentes ao coñecemento das tarefas relacionadas co posto de traballo, das ferramentas a utilizar no desenvolvemento das tarefas, do Concello de Fene, os seus servizos e infraestruturas. Valorarase de 0 a 5 puntos. E. PROBA PRÁCTICA (máximo 7 puntos) Realizarase una proba práctica a determinar polo tribunal, para avaliar as aptitudes de cada un dos aspirantes, consistentes na realización de traballos sinxelos, recoñecemento de ferramentas ou produtos. Valorarase ata un máximo de 7 puntos. F. PROBA DE GALEGO En aplicación do previsto no artigo 35 do Texto Refundido da Lei da función pública de Galicia respecto da acreditación do galego, aquelas persoas que non acrediten coñecementos básicos en lingua galega (CELGA 1 ou equivalente) terán unha proba oral de galego, que será cualificada como apto ou non apto. Aqueles aspirantes que se encontren imposibilitados para realizar a proba oral, a realizarán por escrito. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos, agás renuncia expresa, entre a celebración deles, ou na xornada seguinte, deixando transcorrer un prazo mínimo de 12 horas O tribunal estará composto por un/ha presidente/a, tres vogais e un/ha secretario/a, que serán designados por Resolución da Alcaldía, de acordo co disposto no artigo 60 do RDL 5/2015 de 30 de outubro, polo que se aproba o Texto Refundido da Lei do Estatuto Básico do Empregado Público. A súa composición axustarase os principios de imparcialidade e profesionalidade dos seus membros, e tenderase á paridade entre homes e mulleres. Deberán posuír titulación igual ou superior á esixida aos aspirantes como requisito para participar na convocatoria, e non poderá constituírse nin actuar sen a asistencia de máis da metade dos seus membros, debendo estar presentes o/a Presidente/a e o Secretario/a en todo caso. Os membros do Tribunal deberán absterse de intervir, notificándoo á autoridade convocante, cando neles concorran circunstancias das previstas no artigo 13.2 da lei 40/2015, do réxime xurídico do sector público. Os/as aspirantes poderán recusar aos membros do Tribunal cando se deran calquera das citadas circunstancias. Para a válida actuación do Tribunal será precisa a presenza da maioría dos seus membros. O Tribunal está facultado para interpretar as presentes bases, resolver as dúbidas que se presenten e tomar os acordos necesarios para a boa marcha das probas, en todo o non previsto nas mesmas. O tribunal poderá dispoñer a incorporación de asesores especialistas, que colaborarán co órgano de selección unicamente no exercicio das súas especialidades técnicas, tendo voz pero non voto. Os/as candidatos/as seleccionados/as serán os que obteñan a maior puntuación, sumadas a fase de concurso e a fase de oposición. Rematada a selección, o Tribunal publicará a relación de aspirantes pola orde de puntuación obtida por cada un deles, seleccionándose aos aspirantes que alcancen maior puntuación. No caso de empate nas puntuacións totais de dous ou máis aspirantes, dirimiránse atendendo as seguintes circunstancias a) maior tempo de situación en desemprego b) por posuir o carné de conducir c) por posuir o curso de prevención de riscos laborais De persistir o empate, o tribunal realizará un sorteo para decidir a orde dos aspirantes. Publicada a referida lista as persoas interesadas poderán presentar reclamacións no prazo máximo de dous días hábiles dende tal publicación. O resto dos/as candidatos/as que tiveran superado o proceso selectivo formarán parte dunha lista de agarda ordenada en función da puntuación obtida, de maior a menor, aos efectos de posibles substitucións ou renuncias das persoas propostas ou, no seu caso, contratadas para este programa, sendo chamadas, nese caso, aquelas que acadasen as maiores puntuacións, sempre e cando reúna nese momento os requisitos esixidos nestas bases. En caso de renuncia pasará ó último posto da lista. Esta lista de agarda servirá para substitucións ou baixas que se produzan durante a vixencia deste Programa de Integración Laboral, anualidade 2017. Rematada a selección formulárase polo tribunal de selección proposta de contratación que será elevada o Alcalde para que formule a contratación das persoas que acadasen as maiores puntuacións, en número que non supere á das prazas obxeto da convocatoria. Os/as candidatos/as nomeados/as para seren contratados deberán achegar, no prazo de 5 días naturais (contados a partires da publicación do resultado da selección), a seguinte documentación: a) Certificado médico de non padecer enfermidade ou defecto físico que impida o normal desenvolvemento das tarefas correspondentes. b) Declaración xurada de non ter sido separado ou despedido mediante expediente disciplinario do servizo do Estado, Comunidades Autónomas, Entidades Locais ou organos constitucionais ou estatutarios das CC. AA, nin atoparse inhabilitado para o exercicio de emprego ou cargo público por resolución xudicial. c) Declaración xurada de non atoparse incurso en ningunha causa de incapacidade e incompatibilidade de conformidade coa lexislación vixente e referido ó momento da súa contratación. O contrato formalizarase unha vez acreditados os requisitos anteriores. Mentres non se formalice o respectivo contrato e non se incorpore ao posto de traballo, o aspirante non terá dereito a percepción económica de ningunha clase. As persoas contratadas están obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, quedando sometida a un período de proba de 15 días, co alcance previsto no artigo 14 do Estatuto dos Traballadores e estará suxeita a lexislación laboral pertinente. A duración é de 4 meses a contar dende a data de formalización dos contratos. A presente convocatoria, as súas bases e tódolos actos administrativos que da mesma se deriven e das actuacións do tribunal, poderanos impugnar os interesados no caso e na forma dispostos na lei 39/2015 do procedemento administrativo común das Administracións Públicas. ANEXO I MODELO DE INSTANCIA D/Dona__________________________________________________ con data de nacemento _____________________con DI nº____________________ e con domicilio en ______________________________________________________________ C. P____________ (teléfono ____________________; correo electrónico _________________________________) ante o Sr. Alcalde-Presidente do Concello de Fene, COMPARECE e DI: I.- Que coñece e acepta as bases que van a rexer a selección de persoal laboral temporal para a realización do programa de integración laboral mediante execución de obras e servizos mínimos municipais financiado pola Deputación Provincial da Coruña. II.- Que está en posesión de todos e cada un dos requisitos esixidos nas bases de selección, e que aporta a documentación esixida para o efecto III.- Que adxunta á presente (sinalar cun X según proceda): - Copia do Documento de Identidade ou pasaporte. - Documentación acreditativa da experiencia laboral, onde apareza claramente reflectida a data do inicio e do remate da contratación, así como a categoría profesional (informe de vida laboral actualizada e copia dos contratos de traballo). - Documentación acreditativa da formación aportada pola aspirante - Copia acreditativa de posuír o CELGA 1 ou título equivalente (só para aqueles/as aspirantes que desexen acreditar estar exentos/as da proba de lingua galega) - Xustificación da condición de destinatario/a da base 3ª - Copia da tarxeta de demandante de emprego - Copia do carné B. Por todo o exposto, SOLICITA que se teña por presentada esta solicitude e sexa admitido/a ás probas de (marcar o que proceda):  Peón  Oficial albanel Estou encadrado dentro do seguinte colectivo (algún dos previstos na Base 3ª). En___________________, ____ de ________________ de 2018 Asdo.: ________________________ ALCALDE-PRESIDENTE DO CONCELLO DE FENE SEGUNDO.- Convocar o proceso selectivo para a selección de persoal laboral temporal mediante o sistema de concurso-oposición, conforme a Resolución da Deputación Provincial de aprobación das bases do Programa de Integración Laboral para a execución de obras e servizos mínimos municipais (BOP núm 41 do 28 de febreiro de 2018), mediante a súa publicación no Boletín Oficial da Provincia da Coruña. En Fene, asinado o 06.07.2018 polo Sr. alcalde Gumersindo Pedro Galego Feal.